Բրահիմ Դիաս

Բրահիմ Դիաս (, ), իսպանացի պրոֆեսիոնալ ֆուտբոլիստ։ Ներկայումս հանդես է գալիս Ռեալ Մադրիդի կազմում։ Խաղում է հարձակվողական կիսապաշտպանի և վինգերի դիրքում։

Ակումբային կարիերա 
Բրահիմը իր կարիերան սկսել է Մալագայում։ 2013 թվականին տեղափոխվել է Մանչեսթեր Սիթիի ակադեմիա 315 հազար ֆունտ ստերլինգի դիմաց։

Մանչեսթեր Սիթիի առաջին կազմում Բրահիմը իր դեբյուտը նշել է 2016 թվականի սեպտեմբերի 21-ին՝ փոխարինելով Կելեչի Իհեանաչոյին Անգլիայի գավաթի Սուոնսի Սիթիի դեմ խաղում։ 5 օր անց՝ սեպտեմբերի 26-ին իսպանացին կնքեց իր առաջին պրոֆեսիոնալ պայմանագիրը Մանչեսթեր Սիթիի հետ՝ նախատեսված 3 տարվա համար։ 2017 թվականի հուլիսի 27-ին Բրահիմը փոխարինման դուրս եկավ Ռեալ Մադրիդի դեմ Չեմպիոնների միջազգային գավաթի խաղում և դարձավ գոլի հեղինակ՝ օգնելով իր թիմին հաղթել 4-1 հաշվով։

2017 թվականի նոյեմբերի 21-ին՝ Ֆեյենորդի դեմ խաղում Բրահիմը իր դեբյուտը նշեց Չեմպիոնների Լիգայում՝ փոխարինելով Ռահիմ Ստերլինգին խաղի ավելացված ժամանակում։ Դեկտեմբերի 19-ին՝ Լիգայի գավաթի Լեսթերի դեմ խաղում Բրահիմը իր առաջին խաղն անցկացրեց Մանչեսթեր Սիթիի մեկնարկային կազմում՝ խաղադաշտում անցկացնելով 88 րոպե։ Իր դեբյուտը Պրեմիեր Լիգայում նշեց 2018 թվականի հունվարի 20-ին՝ Նյուքասլ Յունայթեդի դեմ խաղում։ Ապրիլի 15-ին Բրահիմը Մանչեսթեր Սիթիի հետ հաղթեց Պրեմիեր Լիգան՝ առաջնությունում անցկացրած 5 խաղերից հետո։

2018 թվականի օգոստոսի 5-ին Բրահիմը փոխարինեց Ֆիլ Ֆոդենին Անգլիայի սուպերգավաթի Չելսիի դեմ խաղում՝ օգնելով Սիթիին նվաճել գավաթը։ Իր առաջին գոլը պրոֆեսիոնալ կարիերայում իսպանացին խփեց նոյեմբերի 1-ին՝ դուբլ ձևակերպելով Անգլիայի լիգայի գավաթի Ֆուլհեմի դեմ խաղում։ Մանչեսթեր Սիթիի առաջին թիմի կազմում Բրահիմը անցկացրեց 15 հանդիպում՝ դառնալով 2 գոլի հեղինակ։

Ռեալ Մադրիդ 
2019 թվականի հունվարի 6-ին Բրահիմը 15.5 միլիոն ֆունտ ստերլինգի դիմաց տեղափոխվեց Ռեալ Մադրիդ։ Նա ակումբի հետ կնքեց 6․5 տարվա պայմանագիր՝ ստանալով 21 համարի մարզաշապիկը։ Իր դեբյուտը նշեց հունվարի 9-ին՝ փոխարինելով Վինիսիուս Ժունիորին Իսպանիայի գավաթի Լեգանեսի դեմ խաղում։ Առաջին հանդիպումը Լա Լիգայում անցկացրեց հունվարի 13-ին՝ փոխարինելով Ֆեդերիկո Վալվերդեին Ռեալ Բետիսի դեմ խաղում։ Իր առաջին գոլը Ռեալ Մադրիդի կազմում խփեց մայիսի 12-ին՝ Ռեալ Սոսիեդադի դեմ խաղում։ 2018-19 մրցաշրջանում Բրահիմը անցկացրեց 9 հանդիպում առաջնությունում՝ դառնալով 1 գոլի և 2 գոլային փոխանցման հեղինակ։

2019 թվականի հուլիսի 14-ին Բրահիմը ստացավ ծնկատակի վնասվածք՝ բաց թողելով 1 ամիս։ Օգոստոսի 15-ին նա վերադարձավ մարզումներին, սակայն կրկին վնասվածք ստացավ 5 օր անց։

Միջազգային կարիերա 
Բրահիմի հայրը Մարոկկոյից է և նա իրավունք ունի խաղալ նաև Մարոկկոյի ազգային հավաքականում։ Այնուամենայնիվ, Բրահիմը հանդես է եկել Իսպանիայի երիտասարդական հավաքականների կազմում։

Կարիերայի վիճակագրություն

Ակումբային վիճակագրություն 
2019 թվականի օգոստոսի 22-ի դրությամբ

Նվաճումներ

Ակումբային 
Մանչեսթեր ՍիթիՊրեմիեր Լիգա․ 2017–18Անգլիայի լիգայի գավաթ․ 2017–18Անգլիայի սուպերգավաթ․ 2018

Ծանոթագրություններ

Արտաքին հղումներ 

 Բրահիմի պաշտոնական Տվիտերի էջը
 Բրահիմի պաշտոնական Ինստագրամի էջը
 Բրահիմը transfermarkt-ում
 Բրահիմը soccerbase.com-ում
 Բրահիմը WhoScored.com կայքում
 Բրահիմը Ռեալ Մադրիդի պաշտոնական կայքում
 Բրահիմը Պրեմիեր Լիգայի պաշտոնական կայքում
 Բրահիմը ՈՒԵՖԱ-ի պաշտոնական կայքում

Ֆուտբոլի կիսապաշտպաններ
Իսպանացի ֆուտբոլիստներ
Մանչեսթեր Սիթիի ֆուտբոլիստներ
Ռեալ Մադրիդի ֆուտբոլիստներ
Պրեմիեր Լիգայի ֆուտբոլիստներ
Լա Լիգայի ֆուտբոլիստներ
Անգլիայի լեգեոներ ֆուտբոլիստներ